კლუნფადი
კლუნფადი (ინგლ. Cloonfad; ირლ. Cluain Fada, „გრძელი მდელო“) — სოფელი ირლანდიაში, მდებარეობს როსკომონის საგრაფოში, კონაქტის პროვინციაში. ქალაქ ბალიჰონისიდან დაშორებულია 10 კმ-ით. სოფლის წმ. პატრიკის სახელობის ეკლესია 1992 წლიდან უშვებს ყოველწლიურ ჟურნალს კლუნფადის შესახებ. ისევე როგორც ირლანდიის ბევრ სხვა სოფელში, კლუნფადშიც, 1990-იანი წლების ეკონომიკური აყვავების შედეგად, მკვეთრად გაუმჯობესდა დემოგრაფიული მდგომარეობა, განსაკუთრებით იმატა იმიგრანტების რაოდენობამ აღმოსავლეთ ევროპიდან და ბრაზილიიდან. კლუნფადში მდებარეობს ფოსტის ოფისი, მაღაზია და ორი ლუდხანა.